Diari Oficial de la Generalitat Valenciana


Sumari del DOGV 6214, del 25-02-2010 (2010/2038)

Informació pública de l'alternativa tècnica de la proposta del Programa d'Actuació Integrada del Sector de Sòl Urbanitzable SUS I-1 del Pla General d'Ordenació Urbana de San Miguel de Salinas.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6214

Data del DOGV
:   25-02-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/2038


Data del document
:   19-02-2010

Organisme emissor
:   AIU Industrial Laguna

Tipus de document
:   Anunci

Descriptors 

:   * San Miguel de Salinas
    * empresa privada
    * pla d'urbanisme

Informació pública de l'alternativa tècnica de la proposta del Programa d'Actuació Integrada del Sector de Sòl Urbanitzable SUS I-1 del Pla General d'Ordenació Urbana de San Miguel de Salinas. [2010/2038]  
L'AIU Industrial Laguna, amb CIF número L82590281 i domicili en San Miguel de Salinas, carrer 19 d'Abril, número 12, té la intenció de presentar una proposta del Programa d'Actuació Integrada del Sector de Sòl Urbanitzable SUS-I-1, Industrial Laguna, del Pla General d'Ordenació Urbana (PGOU) de San Miguel de Salinas, a l'empara del que estableix la Llei 16/2005, Urbanística Valenciana (LUV), i el Decret 67/2006, modificat pel Decret 36/2007, pel qual s'aprova el Reglament d'Ordenació i Gestió Territorial i Urbanística (ROGTU).   
En la sessió ordinària celebrada el dia 26 de novembre de 2009, el Ple de l'Ajuntament de San Miguel de Salinas va acordar iniciar el procediment i aprovar les bases particulars de concurs del programa indicat, va remetre, en data 26 de novembre de 2009, l'anunci del concurs al Diari Oficial de la Unió Europea i es va procedir, en data 14 de gener de 2010, a la publicació corresponent en el Diari Oficial de la Comunitat Valenciana.  
L'àmbit de l'actuació es correspon amb l'àrea del sector de sòl urbanitzable SUS I-1, definit pel PGOU de San Miguel de les Salinas.  
Es fa constar que, en aplicació del que disposa l'article 134.2 de la LUV, es troben a disposició de qualsevol interessat, des del dia 26 de febrer de 2010, els documents establits en els apartats a i f de l'article 126 de la LUV, en relació amb l'article 134.1 de la llei esmentada, consistents en pla parcial i projecte d'urbanització, amb els seus respectius annexos, en la notaria d'Antonio Botía Valverde, situada al carrer d'Antonio Calvo, número 4, 3r, 03600 Callosa de Segura, Alacant.  
Procedeix, en relació amb els articles 293.1 i 554 del ROGTU, iniciar pel termini d'un mes la informació pública dels documents exposats que començarà el dia 26 de febrer de 2010.  
De la mateixa manera, s'informa que totes les persones físiques i jurídiques, encara que no tinguen la condició d'interessades, podran comparéixer en horari d'atenció al públic (de 10.00 a 14.00 hores, de dilluns a divendres) en la notaria indicada, a fi d'obtindre informació sobre la documentació exposada, perquè puguen, si és el cas, presentar les al·legacions que estimen oportunes. També podran fer-ho a l'Ajuntament de San Miguel de Salinas, situat al carrer 19 d'Abril, número 36, 03616, en dies i hores hàbils d'atenció al públic.  
Prèviament a la publicació d'aquest anunci, segons estableix l'article 134.4 de la LUV, s'ha avisat els titulars cadastrals de drets afectats per l'actuació. Servisca aquest edicte per a esmenar qualsevol defecte en què es puga incórrer en l'avís indicat i per a notificar a aquells titulars cadastrals que siguen desconeguts, d'ignorat parador o que, intentat aquest, no s'haguera pogut practicar, segons el que disposa l'article 59 de la Llei 30/1992, de Règim Jurídic de les Administracions Públiques i del Procediment Administratiu Comú i 296.4 del ROGTU, sense perjuí que l'avís als titulars indicats s'efectue, addicionalment, mitjançant una publicació en el Butlletí Oficial de la Província d'Alacant.  
Davant de qualsevol dubte o consulta, podran dirigir-se als nostres assessors i redactors de la proposta en: Ismael Pastor, Arquitectura SLP, situada a Torrevieja, Alacant, carrer Caballero de Rodas, número 35, àtic, telèfon 321 915 641; es podrà concertar cita per a ser atesos en la seu notarial o en el domicili dalt especificat.  
Aquest anunci es publica també a l'efecte de donar publicitat als titulars no identificats, als titulars sense domicili conegut o per a aquells les dades dels quals en els registres i arxius públics no es troben correctament identificats. En particular respecte als següents:  
  
Alicante, 19 de febrero de 2010.- El presidente de la AIU: José Javier Grau Adsuar.  
\* \* \* \* \*  
  
Alacant, 19 de febrero de 2010.- El president de l'AIU: José Javier Grau Adsuar.